

**ประกาศอธิบดีกรมสรรพากร
เกี่ยวกับภาษีเงินได้ (ฉบับที่ 253)
เรื่อง กำหนดหลักเกณฑ์ วิธีการ และเงื่อนไข เพื่อการลดอัตราและยกเว้นภาษีเงินได้
ของบริษัทซึ่งประกอบกิจการบริษัทการค้าระหว่างประเทศ**

**-----------------------------**

อาศัยอำนาจตามความ**ในมาตรา 6 มาตรา 8 (3) และ (4) แห่งพระราชกฤษฎีกา ออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 587) พ.ศ. ๒๕58 อธิบดีกรมสรรพากรกำหนดหลักเกณฑ์ วิธีการ และเงื่อนไข เพื่อการลดอัตราและยกเว้นภาษีเงินได้ของบริษัทซึ่งประกอบกิจการบริษัทการค้าระหว่างประเทศ ดังต่อไปนี้**

 **ข้อ ๑** ในประกาศนี้

 “กิจการบริษัทการค้าระหว่างประเทศ” หมายความว่า กิจการจัดซื้อและขายสินค้า วัตถุดิบ และชิ้นส่วน หรือให้บริการเกี่ยวกับการค้าระหว่างประเทศแก่นิติบุคคลที่ตั้งขึ้นตามกฎหมายต่างประเทศ

 “การให้บริการที่เกี่ยวข้องกับการค้าระหว่างประเทศ” หมายความว่า การให้บริการในเรื่องดังต่อไปนี้

             (๑) การจัดหาสินค้า

 (๒) การเก็บรักษาสินค้าระหว่างรอการส่งมอบ

 (๓) การจัดทำหีบห่อและบรรจุภัณฑ์

 (๔) การขนส่งสินค้า

 (๕) การประกันภัยสินค้า

 (๖) การให้คำปรึกษาแนะนำและบริการด้านเทคนิคและฝึกอบรมเกี่ยวกับสินค้า

 “รายได้จากการประกอบกิจการบริษัทการค้าระหว่างประเทศ” หมายความว่า รายได้จากการจัดซื้อและขายสินค้าในต่างประเทศ โดยสินค้าดังกล่าวมิได้ถูกนำเข้ามาในประเทศไทย หรือเข้ามาในประเทศไทยในลักษณะการผ่านแดนหรือการถ่ายลำตามกฎหมายว่าด้วยศุลกากร และรายได้จากการให้บริการที่เกี่ยวข้องกับการค้าระหว่างประเทศแก่นิติบุคคลในต่างประเทศที่ได้รับจากหรือในต่างประเทศ ซึ่งบริษัทการค้าระหว่างประเทศได้รับสิทธิยกเว้นภาษีเงินได้นิติบุคคลตามมาตรา 7 แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 587) พ.ศ. ๒๕58

 /**ข้อ 2 คนต่างด้าว**…

-2-

 **ข้อ 2** คนต่างด้าวที่จะได้รับสิทธิลดอัตราภาษีเงินได้**ตามมาตรา 6** แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 587) พ.ศ. ๒๕58 **ต้องมีคุณสมบัติดังต่อไปนี้**

 **(1)** เป็นพนักงานประจำที่ปฏิบัติงานในบริษัทซึ่งประกอบกิจการบริษัทการค้าระหว่างประเทศ

 **(2)** เป็นผู้มีรายชื่อคนต่างด้าว ปรากฏตามเอกสารข้อ4 (2) **และเอกสารแนบท้ายแบบ ส.ญ.ค. 1.1 ตามข้อ 6 (2)**

 **(3)** เป็นผู้อยู่ในประเทศไทยชั่วระยะเวลาหนึ่งหรือหลายระยะรวมเวลาทั้งหมดถึง
180 วันในปีภาษี

 **(4)** เป็นผู้ได้รับใบอนุญาตทำงานคนต่างด้าวระดับฝีมือหรือชำนาญการจากกรมการจัดหางาน กระทรวงแรงงาน

 **(5)** เป็นผู้มีเงินได้พึงประเมินตามมาตรา 40 (1) แห่งประมวลรัษฎากร เนื่องจาก
การจ้างแรงงานของบริษัทซึ่งประกอบกิจการบริษัทการค้าระหว่างประเทศไม่น้อยกว่า 2.4 ล้านบาทต่อปีภาษี กรณีอยู่ในประเทศไทยถึง 1 ปีภาษี หรือเฉลี่ยไม่น้อยกว่า 2 แสนบาทต่อเดือน **กรณีอยู่ในประเทศไทยไม่ถึง 1 ปีภาษี**

 **ข้อ 3** ให้บริษัทซึ่งประกอบกิจการบริษัทการค้าระหว่างประเทศที่ประสงค์จะได้รับสิทธิ **ยกเว้นภาษีเงินได้**ตามมาตรา 7 แห่งพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ 587) พ.ศ. ๒๕58 ยื่นคำขออนุมัติเป็นบริษัทการค้าระหว่างประเทศต่ออธิบดีกรมสรรพากร ตามแบบคำขออนุมัติเป็นสำนักงานใหญ่ข้ามประเทศหรือบริษัทการค้าระหว่าง**ประเทศ (แบบ ส.ญ.ค.1) ที่แนบท้ายประกาศนี้ โดยให้ดำเนินการดังนี้**

 **(1)** กรอกคำขออนุมัติตามแบบ ส.ญ.ค. 1 และให้ส่งผ่านระบบเครือข่ายอินเทอร์เน็ตทางเว็บไซต์ของกรมสรรพากร http://www.rd.go.th พร้อมแนบไฟล์อิเล็กทรอนิกส์เอกสารประกอบการพิจารณาตามข้อ 4 (2) ในรูปแบบของ Text File

 **(2) พิมพ์คำขออนุมัติตามแบบ ส.ญ.ค. 1 ออกจากระบบเครือข่ายอินเทอร์เน็ต พร้อมลงลายมือชื่อของกรรมการผู้มีอำนาจลงนามผูกพันและประทับตรานิติบุคคล (ถ้ามี) และให้ยื่นพร้อมไฟล์อิเล็กทรอนิกส์ของแผนธุรกิจตามข้อ 4 (1) ในรูปแบบของ Text File ต่ออธิบดีกรมสรรพากร ณ สำนักบริหารภาษีธุรกิจขนาดใหญ่ กรมสรรพากร ภายใน 5 วันทำการนับแต่วันถัดจากวันที่ส่งคำขออนุมัติผ่านระบบเครือข่ายอินเตอร์เน็ต**

 **ข้อ 4 ให้บริษัท**ซึ่งประกอบกิจการบริษัทการค้าระหว่างประเทศตามข้อ 3 **ยื่นเอกสารประกอบการพิจารณาดังต่อไปนี้ พร้อมคำขออนุมัติตามแบบ ส.ญ.ค. 1**

 **(1) แผนธุรกิจที่ต้องมีรายละเอียดอย่างน้อย ดังต่อไปนี้**

 **(1.1) บทสรุปผู้บริหาร**

 **(1.2) ข้อมูลทั่วไปเกี่ยวกับบริษัท**

 **(ก) ชื่อ ที่อยู่ และเลขประจำตัวนิติบุคคลของบริษัท**

 **(ข) ประวัติความเป็นมาหรือแนวคิดในการก่อตั้งบริษัทโดยสังเขป**

/**(ค) รายชื่อ**…

-3-

 **(ค) รายชื่อกรรมการและผู้บริหารระดับสูงของบริษัท**

 **(ง) อำนาจการลงนามผูกพันบริษัท**

 **(จ) แผนผังองค์กรของบริษัท**

 **(ฉ) รายชื่อผู้ถือหุ้นและสัดส่วนการถือหุ้นในบริษัท**

 **(1.3) รายละเอียดธุรกิจที่ขออนุมัติโดยสังเขป**

 **(1.4) วิสัยทัศน์และเป้าหมายธุรกิจที่ขออนุมัติในระยะยาว**

 **(1.5) สรุปผลการดำเนินงานที่ผ่านมาของธุรกิจที่ขออนุมัติ (ถ้ามี)**

 **(1.6) การวิเคราะห์อุตสาหกรรมและตลาดในระยะเวลา 3 ปีข้างหน้า**

 **(1.7) แผนการดำเนินงานในระยะเวลา 3 ปีข้างหน้า**

 **(1.8) แผนการจัดหาเงินทุนในระยะเวลา 3 ปีข้างหน้า**

 **(1.9) รายละเอียดแผนการจ้างงานคนต่างด้าวที่จะปฏิบัติงานใน**บริษัทการค้าระหว่างประเทศ**ในระยะเวลา 3 ปีข้างหน้า พร้อมวิเคราะห์เหตุผลและความจำเป็น**

 **(1.10) ประมาณการรายได้ รายจ่าย การลงทุน การจำหน่ายกำไรและการจ้างงานในระยะเวลา 3 ปีข้างหน้า**

 **(2) เอกสารรายละเอียดของคนต่างด้าวที่ขอใช้สิทธิลดอัตราภาษีเงินได้ ตามที่แนบท้ายประกาศนี้**

 **ข้อ 5** กรณีบริษัทซึ่งประกอบกิจการบริษัทการค้าระหว่างประเทศ**ที่ประสงค์จะขอยกเลิกเป็น**บริษัทการค้าระหว่างประเทศ ให้ยื่นคำขอยกเลิกต่ออธิบดีกรมสรรพากร ณ สำนักบริหารภาษีธุรกิจขนาดใหญ่ **กรมสรรพากร** และให้การเป็นบริษัทการค้าระหว่างประเทศนั้น มีผลเป็นอันสิ้นสุดลงนับแต่วันที่ได้ยื่นคำขอยกเลิก

 **ข้อ 6** ให้บริษัทซึ่งประกอบกิจการบริษัทการค้าระหว่างประเทศที่ประสงค์จะขอเปลี่ยนแปลงรายละเอียดดังต่อไปนี้ ยื่นคำขอเปลี่ยนแปลงตามแบบคำขอแจ้งเปลี่ยนแปลงรายละเอียดของสำนักงานใหญ่ข้ามประเทศหรือบริษัทการค้าระหว่างประเทศ (แบบ ส.ญ.ค. 1.1) ที่แนบท้ายประกาศนี้

 (1) การเปลี่ยนแปลงแผนธุรกิจที่มีนัยสำคัญ

 (2) การเพิ่มหรือยกเลิกรายชื่อคนต่างด้าวที่ขอใช้สิทธิลดอัตราภาษี

การยื่นคำขอแจ้งเปลี่ยนแปลงตามวรรคหนึ่ง ให้บริษัทดำเนินการดังนี้

 (1) กรอกคำขอแจ้งเปลี่ยนแปลงตามแบบ ส.ญ.ค. 1.1 และให้ส่งผ่านระบบเครือข่ายอินเทอร์เน็ตทางเว็บไซต์ของกรมสรรพากร http://www.rd.go.th ทั้งนี้ กรณีการเพิ่มหรือยกเลิกรายชื่อคนต่างด้าวที่ขอใช้สิทธิลดอัตราภาษี ให้แนบไฟล์อิเล็กทรอนิกส์เอกสารแนบท้าย ส.ญ.ค. 1.1 ในรูปแบบของ Text File ด้วย

 (2) พิมพ์คำขอแจ้งเปลี่ยนแปลงตามแบบ ส.ญ.ค. 1.1 ออกจากระบบเครือข่ายอินเทอร์เน็ต พร้อมลงลายมือชื่อของกรรมการผู้มีอำนาจลงนามผูกพันและประทับตรานิติบุคคล (ถ้ามี) ยื่นต่ออธิบดีกรมสรรพากร ณ สำนักบริหารภาษีธุรกิจขนาดใหญ่ กรมสรรพากร ภายใน 30 วันนับแต่วันที่มีการเปลี่ยนแปลง แต่ต้องไม่เกินกว่าวันสุดท้ายของรอบระยะเวลาบัญชีที่มีการเปลี่ยนแปลง ทั้งนี้ กรณีการเปลี่ยนแปลงแผนธุรกิจที่มีนัยสำคัญ ให้ยื่นไฟล์อิเล็กทรอนิกส์ของแผนธุรกิจในรูปแบบของ Text File พร้อมการยื่นคำขอแจ้งเปลี่ยนแปลงด้วย

/**ข้อ 7** การ …

-4-

 **ข้อ 7** การคำนวณกำไรสุทธิและขาดทุนสุทธิของบริษัทซึ่งประกอบกิจการบริษัทการค้าระหว่างประเทศต้องเป็นไปตามหลักเกณฑ์และเงื่อนไขในมาตรา ๖๕ และมาตรา ๖๕ ทวิ แห่งประมวลรัษฎากร

 กรณีบริษัทซึ่งประกอบกิจการทั้งกิจการบริษัทการค้าระหว่างประเทศและกิจการอื่นให้บริษัทดังกล่าวคำนวณกำไรสุทธิและขาดทุนสุทธิของแต่ละกิจการแยกต่างหากจากกัน หากรายจ่ายใดไม่สามารถแยกกันได้โดยชัดแจ้งว่าส่วนใดเป็นรายจ่ายของกิจการใด ให้บริษัทเฉลี่ยรายจ่ายดังกล่าวตามส่วนของรายได้ระหว่างรายได้จากการประกอบกิจการบริษัทการค้าระหว่างประเทศและรายได้จากกิจการอื่น

 **ข้อ 8** กรณีบริษัทซึ่งประกอบกิจการทั้งกิจการบริษัทการค้าระหว่างประเทศและกิจการอื่น หากกิจการบริษัทการค้าระหว่างประเทศมีผลขาดทุนสุทธิ ให้คงผลขาดทุนสุทธิดังกล่าวไว้ในกิจการบริษัทการค้าระหว่างประเทศเท่านั้น

 **ข้อ 9** ให้บริษัทซึ่งประกอบกิจการบริษัทการค้าระหว่างประเทศยื่นแบบแสดงรายการภาษีเงินได้ของบริษัท พร้อมทั้งบัญชีงบดุล บัญชีทำการ และบัญชีกำไรขาดทุน ภายใน 150 วันนับแต่วันสุดท้ายของรอบระยะเวลาบัญชี ตามแบบที่อธิบดีกำหนดพร้อมกับชำระภาษีตามมาตรา ๖๘ และมาตรา ๖๙ แห่งประมวลรัษฎากร พร้อมแนบแบบแสดงรายละเอียดการใช้สิทธิประโยชน์ทางภาษีของสำนักงานใหญ่ข้ามประเทศหรือบริษัทการค้าระหว่างประเทศที่แนบท้ายประกาศนี้ และยื่นแบบแสดงรายการภาษีเงินได้ของบริษัทภายใน 2 เดือนนับแต่วันสุดท้ายของรอบระยะเวลา 6 เดือนนับแต่วันแรกของรอบระยะเวลาบัญชีตามแบบที่อธิบดีกำหนดพร้อมกับชำระภาษีตามมาตรา ๖๗ ทวิ แห่งประมวลรัษฎากร

 กรณีบริษัทซึ่งประกอบกิจการทั้งกิจการบริษัทการค้าระหว่างประเทศและกิจการอื่นให้บริษัทดังกล่าวแยกยื่นแบบแสดงรายการภาษีเงินได้ของบริษัท พร้อมทั้งบัญชีทำการ และบัญชีกำไรขาดทุนของแต่ละกิจการออกเป็นคนละชุด สำหรับบัญชีงบดุลของบริษัทดังกล่าวให้ยื่นพร้อมแบบแสดงรายการภาษีเงินได้ของบริษัทในกิจการใดกิจการหนึ่งก็ได้ โดยในการยื่นแบบแสดงรายการภาษีเงินได้ของบริษัทดังกล่าวให้ใช้เลขประจำตัวผู้เสียภาษีอากรเดียวกัน

 **ข้อ 10** ในกรณีที่มีปัญหาในการปฏิบัติ ให้อธิบดีกรมสรรพากรมีอำนาจวินิจฉัย และคำวินิจฉัยของอธิบดีกรมสรรพากรให้ถือเป็นที่สุด

 **ข้อ 11** ประกาศนี้ให้ใช้บังคับตั้งแต่วันที่ 2 พฤษภาคม พ.ศ. ๒๕๕8 เป็นต้นไป

 ประกาศ ณ วันที่ 29 พฤษภาคม พ.ศ. ๒๕๕8

 ประสงค์ พูนธเนศ

(นายประสงค์ พูนธเนศ )
อธิบดีกรมสรรพากร